Document ID: 32005R1663

KOMMISSIONENS FORORDNING (EF) Nr. 1663/2005
af 11. oktober 2005
om ændring af forordning (EF) nr. 1535/2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 6, og
ud fra følgende betragtninger:
(1)
I artikel 5 i forordning (EF) nr. 2201/96 er der fastsat EF-forarbejdningstærskler og nationale forarbejdningstærskler samt bestemmelser for beregning af støttebeløbet, når der konstateres en overskridelse af en forarbejdningstærskel i en medlemsstat, hvis den pågældende medlemsstat har en forarbejdningstærskel for det pågældende produkt som fastsat i bilag III til nævnte forordning.
(2)
I artikel 23, stk. 1, første afsnit, i Kommissionens forordning (EF) nr. 1535/2003 (2) er det fastsat, at den forarbejdede råvare skal afskrives på forarbejdningstærsklen for den medlemsstat, hvor producentorganisationen har sit hjemsted.
(3)
Anvendelsen af denne bestemmelse har i de sidste produktionsår ført til anomalier ved anvendelsen af støtteordningen, især med hensyn til tomater. I medfør af denne bestemmelse afskrives produktionen for visse medlemmer af producentorganisationer, der har deres hjemsted i en anden medlemsstat, eller produktionen for producentorganisationer, der tilhører en sammenslutning af producentorganisationer, der har sit hjemsted i en anden medlemsstat, nemlig på forarbejdningstærsklen for den medlemsstat, hvor producentorganisationen eller producentorganisationernes sammenslutning har sit hjemsted. Erfaringen viser, at afskrivningen bør foretages på forarbejdningstærsklen for den medlemsstat, hvor råvaren produceres.
(4)
Forordning (EF) nr. 1535/2003 bør derfor ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 1535/2003 foretages følgende ændringer:
1)
Artikel 23, stk. 1, første afsnit, affattes således:
»Producentorganisationerne indgiver deres støtteansøgning for tomater, ferskner og pærer til de ansvarlige myndigheder i den medlemsstat, hvor de har deres hjemsted, hvis denne medlemsstat har en forarbejdningstærskel for det pågældende produkt som fastsat i bilag III til forordning (EF) nr. 2201/96. Den mængde, der er ansøgt om støtte for, afskrives på forarbejdningstærsklen for den medlemsstat, hvor råvaren er produceret.«
2)
Artikel 24, stk. 1, litra b), affattes således:
»b)
den mængde, som der ansøges om støtte for, og som opdelt pr. kontrakt og eventuelt pr. støtteniveau gældende i den medlemsstat, hvor råvaren er produceret, ikke må overstige den mængde, der er accepteret til forarbejdning, minus eventuelle fradrag«.
3)
I artikel 27, stk. 1, indsættes følgende afsnit efter første afsnit:
»Det støttebeløb, der skal udbetales, er det beløb, der gælder i den medlemsstat, hvor råvaren er produceret.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra produktionsåret 2006/07.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. oktober 2005.

Labels: 17
5
6